Keywords

Summary



Keywords

1. Apellatsioonkaebus – Väited – Asjaolude ja tõendite ebaõige hindamine – Vastuvõetamatus – Asjaolude ja tõendite hindamise kontroll Euroopa Kohtus – Välistamine, v.a tõendite moonutamise korral

(ELTL artikkel 256; Euroopa Kohtu põhikiri, artikli 58 esimene lõik)

2. Apellatsioonkaebus – Väited – Üldkohtus esitatud väidete ja argumentide pelk kordamine – Vastuvõetamatus – Selle vaidlustamine, kuidas Üldkohus on ühenduse õigust tõlgendanud või kohaldanud – Vastuvõetavus

(ELTL artikkel 256; Euroopa Kohtu põhikiri, artikli 58 esimene lõik)

3. Tühistamishagi – Tähtaeg – Tähtaja algus – 2003. aasta ühinemisakti alusel vastu võetud määruse peale ühineva riigi poolt esitatud hagi – Tähtaeg, mis hakkab kulgema 2003. aasta ühinemislepingu ja ühinemisakti jõustumise kuupäevast

(EÜ artikli 230 teine ja viies lõik; 2003. aasta ühinemisleping, artikli 2 lõige 3)

4. Uute liikmesriikide ühinemine Euroopa Liiduga – 2003. aasta ühinemisakt – Põllumajandus – Ühine turukorraldus – Üleminekumeetmed põllumajandustoodetega kauplemise suhtes – Ülemääraste varude maksustamine – Kohtulik kontroll – Piirid

(2003. aasta ühinemisakt; komisjoni määrus nr 1972/2003, artikli 4 lõige 3)

5. Apellatsioonkaebus – Väited – Kohtuotsuse sellist põhjendust puudutav väide, mis ei ole vajalik resolutsiooni põhjendamiseks – Tulemusetu väide

(ELTL artikkel 256; Euroopa Kohtu põhikiri, artikli 58 esimene lõik)

6. Põllumajandus – Ühine põllumajanduspoliitika – Liidu institutsioonide kaalutlusõigus – Kohtulik kontroll – Piirid

7. Institutsioonide aktid – Põhjendamine – Kohustus – Ulatus – 2003. aasta ühinemisakti alusel vastuvõetud määrus, millega kehtestatakse üleminekumeetmed põllumajandustoodetega kauplemise suhtes

(ELTL artikkel 296; komisjoni määrus nr 1972/2003)

8. Institutsioonide aktid – Põhjendamine – Kohustus – Ulatus – Otsus, mis on vastu võetud selle adressaadile teada olevas kontekstis – Kokkuvõtliku põhjenduse lubatavus

(ELTL artikkel 296)

9. Euroopa Liidu õigus – Põhimõtted – Õiguspärase ootuse kaitse – Piirid – Ühist turukorraldust käsitlevate õigusnormide muutmine – Institutsioonide kaalutlusõigus – Õigusnormide kohandamine vastavalt majandusliku olukorra muutumisele – Õiguspärase ootuse kaitsele tuginemise võimaluse puudumine

Summary

1. Vt otsuse tekst.

(vt punktid 23 ja 24)

2. Vt otsuse tekst.

(vt punktid 25–28, 98, 113, 172)

3. Liit on õigusel rajanev liit, mille raames kontrollitakse selle institutsioonide aktide kooskõla eeskätt aluslepinguga ja õiguse üldpõhimõtetega.

Need põhimõtted on liidu enda alustaladeks ning nende austamiseks on vajalik, nagu näeb nüüd sõnaselgelt ette ELL artikli 4 lõige 2, et uusi liikmesriike koheldaks võrdselt vanade liikmesriikidega.

Sellest lähtuvalt peab uutel liikmesriikidel olema õigus esitada hagejana EÜ artikli 230 teise lõigu alusel hagi kõikide aktide vastu, mis on võetud vastu 2003. aasta ühinemislepingu artikli 2 lõike 3 alusel ning mis mõjutavad neid kui liikmesriike.

Kuivõrd uutel liikmesriikidel tekkis selline võimalus alles ühinemislepingu ja 2003. aasta ühinemisakti jõustumiskuupäeval, siis tuleb asuda seisukohale, et nende riikide suhtes hakkas EÜ artikli 230 viiendas lõigus ette nähtud hagi esitamise tähtaeg kulgema selliste aktide puhul alles sellest kuupäevast alates, st konkreetsel juhul alates 1. maist 2004.

(vt punktid 48–51)

4. Komisjonil on ulatuslik kaalutlusõigus, kui ta tegutseb pädevuse raames, mis nõukogu või 2003. aasta ühinemisakti autorid on talle ühise põllumajanduspoliitika valdkonnas andnud nõukogu kehtestatud eeskirjade rakendamiseks, mistõttu saab selles valdkonnas võetud meetme õiguspärasust mõjutada vaid selle meetme ilmselge ebasobivus võrreldes pädeva institutsiooni püstitatud eesmärgiga.

Sellest järeldub, et proportsionaalsuse põhimõtet analüüsides peab Üldkohus kontrollima üksnes seda, kas määruse nr 1972/2003 Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisel põllumajandustoodetega kauplemise suhtes võetavate üleminekumeetmete kohta artikli 4 lõikes 3 ette nähtud ülemääraste varude maksu, st 1. mail 2004 kohaldatava erga omnes imporditollimaksu määra kindlaks määrates ei ole ilmselgelt mindud kaugemale sellest, mis on vajalik komisjoni taotletavate eesmärkide saavutamiseks.

(vt punktid 71 ja 72)

5. Vt otsuse tekst.

(vt punkt 115)

6. Vt otsuse tekst.

(vt punkt 128)

7. Vt otsuse tekst.

(vt punkt 147)

8. Vt otsuse tekst.

(vt punkt 152)

9. Võimalus tugineda õiguspärase ootuse kaitse põhimõttele on antud igale majandustegevuses osalejale, kellel institutsioon on tekitanud põhjendatud lootusi. Kuigi õiguspärase ootuse kaitse põhimõte kuulub liidu aluspõhimõtete hulka, ei saa majandustegevuses osalejatel siiski olla õiguspärast ootust kehtiva olukorra säilimise suhtes, mida ühenduse institutsioonid võivad oma kaalutlusõigust kasutades muuta, eriti sellises valdkonnas nagu ühine turukorraldus, mille eesmärk on pidev kohanemine majandusliku olukorra muutustega.

See kehtib ka ühineva liikmesriigi puhul.

(vt punktid 180 ja 181)